

Univerzitet u Beogradu - Centar za razvoj karijere i savetovanje studenata sa zadovoljstvom poziva studente završnih godina i diplomirane studente da se prijave za učešće u programu KADAR DA BUDEM KADAR, koji će se realizovati u periodu **od 30. maja do 6. juna 2022.** godine. Sedamnaesti **ciklus programa obuhvatiće treninge** nekih od najznačajnijih veština kao što su: **prezentacione veštine, kritičko mišljenje i rešavanje problema, veštine komunikacije, organizacije rada, rešavanje konflikta i asertivnost.** Studente će tokom nedelju dana veštinama učiti eksperti iz kompanija *Ahold Delhaize, Advance International, Nelt Grupa, Vincula Biotech Group, DigitalBee*, kao i iz psihološkog savetovališta Mozaik, saradnici Centra za razvoj karijere Univerziteta u Beogradu.  
  
Od 2010. godine, od kada se program realizuje učestvovalo skoro 460 polaznika i 60 predavača i trenera.  
  
**Prijavljivanje se vrši putem elektronskog formulara koji se nalazi** [**OVDE**](https://docs.google.com/forms/d/1gaUz_wwCPB_D6F4iHrsWTyjW92w45U0u3tDBmT4zrhM/edit?ts=627a2bc3)**.**  
**Poziv za prijavljivanje otvoren je do 25. maja do ponoći.** Broj mesta je ograničen a prijava neophodna.  
  
Ukoliko studirate ili ste nedavno diplomirali na Univerzitetu u Beogradu, niste do sada bili u prilici, a jako biste želeli da unapredite veštine neophodne za naredne karijerne korake i uspešnu tranziciju u svet rada, ovo je program za vas! Očekuje vas ukupno 30 sati korisnih informacija, vežbi, primera iz poslovnog sveta, testiranja pretpostavki o uspehu u sigurnom i podsticajnom okruženju i zabavnog druženja sa kolegama sa različitih fakulteta. Učićete od uspešnih ljudi besprekornih biografija koji imaju veliko iskustvo u držanju treninga zaposlenima, odlične ocene za taj interaktivni rad i spremnih  da znanje podele sa Vama na studiozan i posvećen način.

Ne oklevajte i prijavite se!

Универзитет у Београду - Центар за развој каријере и саветовање студената са задовољством позива студенте завршних година и дипломиране студенте да се пријаве за учешће у програму КАДАР ДА БУДЕМ КАДАР, који ће се реализовати у периоду **од 30. маја до 6. јуна 2022. године.** Седамнаести циклус програма **обухватиће тренинге неких од најзначајнијих вештина као што су: презентационе вештине, критичко мишљење и решавање проблема, вештине комуникације, организације рада, решавање конфликта и асертивност.** Студенте ће током недељу дана вештинама учити експерти из компанија ***Ахолд Делхаизе, Ahold Delhaize, Advance International, Nelt Grupa, Vincula Biotech Group, DigitalBee*,** као и из психолошког саветовалишта Мозаик, сарадници Центра за развој каријере Универзитета у Београду.

Од 2010. године, од када се програм реализује учествовало скоро 460 полазника и 60 предавача и тренера.

**Пријављивање се врши путем електронског формулара који се налази** [**ОВДЕ**](https://docs.google.com/forms/d/1gaUz_wwCPB_D6F4iHrsWTyjW92w45U0u3tDBmT4zrhM/edit?ts=627a2bc3)**.**

**Позив за пријављивање отворен је до 25. маја до поноћи.** Број места је ограничен а пријава неопходна.

Уколико студирате или сте недавно дипломирали на Универзитету у Београду, нисте до сада били у прилици, а јако бисте желели да унапредите вештине неопходне за наредне каријерне кораке и успешну транзицију у свет рада, ово је програм за вас! Очекује вас укупно 30 сати корисних информација, вежби, примера из пословног света, тестирања претпоставки о успеху у сигурном и подстицајном окружењу и забавног дружења са колегама са различитих факултета. Учићете од успешних људи беспрекорних биографија који имају велико искуство у држању тренинга запосленима, одличне оцене за тај интерактивни рад и спремних да знање поделе са Вама на студиозан и посвећен начин.

Не оклевајте и пријавите се!